Նոա Լանգ

**Նոա Նոել Լանգ** (, ), նիդերլանդցի ֆուտբոլիստ, նիդերլանդական «ՊՍՎ» ակումբի և Նիդերլանդների հավաքականի կիսապաշտպան:

## Ակումբային կարիերա
5 տարեկանում ընդունվել է Ռոտերդամի «Ֆեյենորդի» ֆուտբոլային ակադեմիա։ 2006 թվականին մոր և խորթ հոր հետ մեկնել է Ֆրանսիա, որտեղ վեց ամիս խորթ հայրը՝ Նուրդին Բուխարին, հանդես է եկել «Նանտ» ֆուտբոլային ակումբում։ Ֆուտբոլային դպրոցում մարզվել է ֆրանսիացի տղաների հետ, իսկ Ֆրանսիայից վերադառնալուց հետո շարունակել է խաղալ «Ֆեյենորդի» կազմում։ Թուրքիայում գտնվելու ընթացքում հանդես է եկել «Բեշիքթաշի» պատանեկան թիմում։ Վերադառնալով «Ֆեյենորդ»՝ ևս մեկ մրցաշրջան է անցկացրել ռոտերդամցիների կազմում, այնուհետև տեղափոխվել է Ամստերդամի «Այաքսի» ակադեմիա։

Առաջին մրցաշրջանում՝ «Այաքսում» դարձել է Նիդերլանդների մինչև 15 տարեկանների առաջնության չեմպիոն։ 16 տարեկանում մեջքի ծանր վնասվածք է ստացել, որից հետո մի քանի ամիս վերականգնվել է։ 2016/17 մրցաշրջանում խաղացել է ՈՒԵՖԱ-ի պատանեկան լիգայի մինչև 19 տարեկանների թիմում. մրցաշարի 6 խաղում դարձել է մեկ գոլի հեղինակ՝ քառորդ եզրափակչում աչքի ընկնելով Մադրիդի «Ռեալի» հետ խաղում։ 2017 թվականի փետրվարին «Այաքսի» հետ կնքել է առաջին երկամյա պայմանագիրը։

2017 թվականի ապրիլի 3-ին առաջին անգամ ընդգրկվել է «Յոնգ Այաքսի» պահեստային թիմի հայտացուցակում։ Առաջին դիվիզիոնում նորամուտն է նշել «Յոնգ Ուտրեխտի» դեմ խաղում՝ փոխարինման դուրս գալով 81-րդ րոպեին Էզրա Վալիանին: Մեկնարկային մրցաշրջանում մասնակցել է առաջնության երկու հանդիպման, բոլորում փոխարինման է դուրս եկել: 2017/18 մրցաշրջանում մասնակցել է 17 հանդիպման և երկու գոլ խփել «Յոնգ Այաքսի» կազմում, որի կազմում մրցաշրջանի արդյունքներով դարձել է առաջին դիվիզիոնի առաջնության հաղթող:

2018 թվականի սեպտեմբերի 26-ին «Այաքսի» հիմնական կազմում «ՀՎՎ Տե Վերվե» ակումբի դեմ խաղում նորամուտն է նշել Նիդերլանդների գավաթի երկրորդ փուլի խաղում․ հանդիպումն ավարտվել է նրա թիմի հաղթանակով՝ 0:7 հաշվով։ 2019 թվականի մարտի 13-ին Նիդերլանդների առաջնությունում առաջին անգամ խաղացել է «ՊԵԿ Զվոլեի» դեմ խաղում՝ Լասե Շենեի փոխարեն փոխարինման դուրս գալով 83-րդ րոպեին։ 85-րդ րոպեին գոլային փոխանցում է կատարել Դեյլի Բլինդին, որի գոլը հաղթական էր։ Ապրիլի 2-ին երկարաձգել է պայմանագիրն ակումբի հետ մինչև 2021 թվականը։

2020 թվականի հունվարին մինչև մրցաշրջանի ավարտը վարձակալվել է «Տվենտե» ակումբում։

2020 թվականի հոկտեմբերի 5-ին վարձավճարով տեղափոխվել է բելգիական «Բրյուգգե», համաձայնագիրը նախատեսված էր մրցաշրջանի ավարտին պարտադիր հետգնման պայմանով։ 2021 թվականի հուլիսի 1-ին պայմանագիր է կնքել «Բրյուգգեի» հետ, գործարքի գումարը կազմել է 6 միլիոն եվրո։

## Անձնական կյանք
Հայրը՝ Ջեֆրի Լանգը, ծագմամբ Սուրինամից է, մայրը՝ Մանոն է։ Խորթ հայրը՝ Նուրդին Բուխարին, նախկինում պրոֆեսիոնալ ֆուտբոլիստ էր։

Նրա զարմիկը՝ Ջեֆրի Բրուման, նույնպես ֆուտբոլիստ է, հանդես է եկել «Վալվեյկում»:

## Ձեռքբերումներ
**«Յոնգ Այաքս»**

* Նիդերլանդների առաջին դիվիզիոնի հաղթող՝ 2017/18

**«Այաքս»**

* Նիդերլանդների չեմպիոն՝ 2018/19
* Նիդերլանդների գավաթի գավաթակիր՝ 2018/19
* Նիդերլանդների սուպերգավաթի գավաթակիր՝ 2019

**«Բրյուգե»**

* Բելգիայի չեմպիոն (2)՝ 2020/21, 2021/22
* Բելգիայի սուպերգավաթի գավաթակիր (2)՝ 2021, 2022

**ՊՍՎ**

* Նիդերլանդների չեմպիոն՝ 2023/24
* Նիդերլանդների սուպերգավաթի գավաթակիր՝ 2023

## Վիճակագրություն
### Ակումբային կարիերա

### Հավաքականի խաղերի ցանկ

**Ընդամենը՝ 10 խաղ/2 գոլ, 6 հաղթանակ, 2 ոչ-ոքի, 2 պարտություն**։

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Կատեգորիա:Հոլանդացի ֆուտբոլիստներ
Կատեգորիա:Նապոլիի ֆուտբոլիստներ